তবে বরাবরের মতই স্বাস্থ্যখাতে সেবার মান প্রশ্নবিদ্ধ ও ব্যয়বহুল ছিল বলে জানিয়েছে ক্যাব। প্রতিষ্ঠানটির মতে, ডাক্তারের ফি ছিল নিয়ন্ত্রণহীন। ব্যবস্থাপত্রে অপ্রয়োজনীয় টেস্ট প্রদানের এবং মানহীন টেস্ট, ভেজাল ও নিম্নমানের ওষুধের অভিযোগ বরাবরের মতই উঠেছে। স্বাস্থ্য ও শিক্ষাখাতে সবকারের নিয়ন্ত্রণ ও তদারকি বৃদ্ধির প্রয়োজনীয়তা বিশেষভাবে অনুভূত হয়েছে। অন্যদিকে, ফরলিনের ব্যবহারে হ্রাস টানা সম্ভব হলেও বাজারে নিম্নমান ও ভেজাল পণ্য অতীতের মতই বিক্রি হচ্ছে বলে জানায় ক্যাব।